Yövartija vain...

Yövartija vain... on Yrjö Nortan ohjaama elokuva vuodelta 1940.

Yövartijan roolin on käsikirjoittaja Erik Dahlberg tehnyt Aku Korhoselle mittatilauksena. Hän kirjoittaa: ”Olen aina kuulunut Aku Korhosen suuriin ihailijoihin, ja tämän ihailun sponttaanina ilmauksena on Yövartija-elokuva.” Aiheessa voi nähdä viitteitä pari vuotta aiemmin Suomessa esitettyyn yhdysvaltalaiselokuvaan Kultaisen lännen tyttö, ja se heijastelee myös Suomen kansan yhtenäistymisen halua talvisodan jälkeen. Taustaa. Viitattu 10.7.2014.

 Näyttelijät 

 Arviot 

Aikalaisarvioissa elokuva sai melko myönteisen vastaanoton. Sitä verrattiin vanhanaikaisiin joulusatuihin, joissa hyvä ja paha ovat vastakkain ja hyvä saa voiton. Salama Simonen (Uusi Suomi) sanoi arviossaan, että ”tällaisia ihmisiä ei liene olemassa, mutta kun nyt kerrotaan joulutarinaa, lienee se kerrottava niin kuin lapsille ainakin, toisin sanoen annettava äärimmäisyyksien puhua ja julistaa idealismin sanomaa”. Toini Aaltonen (Suomen Sosialidemokraatti) kirjoitti: ”Alkupuoli on kerrottu koruttoman kauniisti ja myöskin todellakin filmaattisella näkemyksellä”, mutta toteaa lopun ”kuitenkin valahtavan auttamattomasti imelän tosikertomuksen tasolle.” Lehdistöarviot. Viitattu 10.7.2014.

Myöhemmin Tv-maailman kriitikko arvioi elokuvan tunteikkaaksi tarinaksi yövartijasta ja armottomasta tehtaanjohtajasta sekä heidän lapsistaan, ja toteaa että aiheen yhteiskunnalliset ristiriidat on peitelty yövartijan tasapainoisen hahmon taakse.Päivän elokuvia. Tv-maailma22/2012. s. 29. Myös Helsingin Sanomien kriitikko Arto Pajukallion näkemys on, että elokuvassa vaalitaan sotaan liittyvää luokkasopua. Kriitikko luonnehtii elokuvaa sadunomaiseksi melodraamaksi.Pajukallio, Arto: Elokuvat. Helsingin Sanomat 8.6.2012, s. D 7.

Aku Korhonen on nähty niin aikalaisarvioissa kuin myöhemminkin elokuvan pelastajana ylenmääräiseltä naiiviudelta, kuten kirjoittaa esimerkiksi Henri Waltter Rehnström Tv-maailman arviossa heinäkuussa 2014.Rehnström, Henri Waltter: Yövartija vain. Päivän elokuvia, Tv-maailma 27/2014, s. 12.

 Lähteet 

Luokka:Melodraamat
Luokka:Yrjö Nortan ohjaamat elokuvat
Luokka:Suomalaiset mustavalkoelokuvat
Luokka:Vuoden 1940 suomalaiset elokuvat